
Evropski parlament,
–	ob upoštevanju predloga Komisije Evropskemu parlamentu in Svetu (COM(2022)0457),
–	ob upoštevanju člena 294(2) in člena 114 Pogodbe o delovanju Evropske unije, na podlagi katerih je Komisija podala predlog Parlamentu (C9‑0309/2022),
–	ob upoštevanju člena 294(3) Pogodbe o delovanju Evropske unije,
–	ob upoštevanju obrazloženih mnenj danskega parlamenta, nemškega zveznega sveta, francoskega senata in madžarskega parlamenta v okviru Protokola št. 2 o uporabi načel subsidiarnosti in sorazmernosti, v katerem izjavljajo, da osnutek zakonodajnega akta ni v skladu z načelom subsidiarnosti,
–	ob upoštevanju mnenja Evropskega ekonomsko-socialnega odbora z dne 14. decembra 2022[footnoteRef:1], [1:  	UL C 100, 16.3.2023, str. 111.] 

–	ob upoštevanju mnenja Odbora regij z dne 16. marca 2023[footnoteRef:2], [2:  	UL C 188, 30.5.2023, str. 79.] 

–	ob upoštevanju začasnega dogovora, ki ga je odobril pristojni odbor na podlagi člena 74(4) Poslovnika, in zaveze predstavnika Sveta v pismu z dne 19. januarja 2024, da bo odobril stališče Evropskega parlamenta v skladu s členom 294(4) Pogodbe o delovanju Evropske unije,
–	ob upoštevanju člena 59 Poslovnika,
–	ob upoštevanju mnenj Odbora za državljanske svoboščine, pravosodje in notranje zadeve in Odbora za notranji trg in varstvo potrošnikov,
–	ob upoštevanju poročila Odbora za kulturo in izobraževanje (A9-0264/2023),
1.	sprejme stališče v prvi obravnavi, kakor je določeno v nadaljevanju[footnoteRef:3]; [3:  	To stališče nadomesti spremembe, sprejete 3. oktobra 2023 (Sprejeta besedila, P9_TA(2023)0336).] 

2.	poziva Komisijo, naj mu zadevo ponovno predloži, če svoj predlog nadomesti, ga bistveno spremeni ali ga namerava bistveno spremeniti;
3.	naroči svoji predsednici, naj stališče Parlamenta posreduje Svetu, Komisiji in nacionalnim parlamentom.







P9_TC1-COD(2022)0277
Stališče Evropskega parlamenta, sprejeto v prvi obravnavi 13. marca 2024 z namenom sprejetja Uredbe (EU) 2024/... Evropskega parlamenta in Sveta o vzpostavitvi skupnega okvira za medijske storitve na notranjem trgu in spremembi Direktive 2010/13/EU (evropski akt o svobodi medijev)
(Ker je bil dosežen sporazum med Parlamentom in Svetom, je stališče Parlamenta enako končnemu zakonodajnemu aktu, Uredbi (EU) 2024/1083.)

